Over fire av ti lokalpolitikere har opplevd hat og trusler
Det viser en undersøkelse Ipsos har utført for KS. – Omfanget av hat og trusler mot lokalpolitikere er svært alvorlig. Det truer både demokratiet og ytringsfriheten når folk ikke tør debattere viktige samfunnsspørsmål. Når om lag halvparten sier de vurderer å ikke stille opp til valg, så er vi i alvorlig krise, sier styreleder Gunn Marit Helgesen i KS. Tallene viser også at 15 prosent har sluttet som konsekvens av trusler. Les også: Frp-politikere er mest utsatt for hets Undersøkelsen viser videre at de yngste lokalpolitikerne er de som får flest hatefulle ytringer. I tillegg til dette har 13 prosent fortalt at de har opplevd direkte trusler. – Dersom yngre ikke vil delta i den offentlige debatt eller i et kommunestyre fordi de blir trua eller utsettes for hets, kan det få alvorlige konsekvenser for samfunnet vårt. Det er viktig at vi snakker om tema og er tydelige på at ingen ikke skal tåle hat, trusler eller sjikane, sier Helgesen. Les også: Er lei av hets - trekker seg fra arrangementer
43 prosent av norske lokalpolitikere har opplevd trusler eller hatefulle ytringer. Halvparten har vurdert å gi seg i politikken på grunn av dette.